Altevatnet

Altevatnet (põhjasaami Álddesjávri, arvatavasti  'ohvrikoha järv')Jørn Sandnes, Ola Stemshaug (toim). Norsk stadnamnleksikon, 4. utgava. Norske Samlaget, Oslo 1997, ISBN 8252149057 on paisjärv Norras Tromsi maakonnas Bardu vallas, teisel pool Rootsi piiri asuvast Torneträskist põhjas.

Altevatnet on suuruselt Norra kümnes ja Tromsi maakonna suurim järv. Tema pindala on 79,7 km² ning suurim sügavus 99 m.De største innsjøene i Norge. Norges vassdrags- og energidirektorat, 1. aprill 2009, vaadatud 3.04.2015. Järv on väga pikliku kujuga, fjordilaadne, pikkus 41 km, laius keskmiselt 2 km. Valgala on pindalaga 1254 km².

Suurimad sissevoolavad jõed on Oustoelva ja Gámasjohka idas ning Koievasselva läänes; lühikese Oustoelva jõe kaudu on järv ühenduses Leinavatni järvega. Läänetipust voolab välja Barduelva jõgi, väljavool on tõkestatud 1957–1960 ehitatud tammiga, mille abil järve veetase on reguleeritav kõrgusvahemikus 472–489 m. Veehoidla reservuaari reguleeritav maht on 1,027 km³,Lov om vassdrag og grunnvann, kap 21 Olje- og energidepartementet, tabel 21.4 vee-energiat kasutavad Barduelva jõel asuvad Innseti, Straumsmo ja Bardufossi elektrijaam.

Domineeriv kalaliik on arktika paalia, muud liigid on järveforell, luts, haug ja ahven.

Läänekaldal asub umbes 400 suvilat.

 Viited 

Kategooria:Norra järved
Kategooria:Tromsi maakond